Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 18. § (1) Az adózás rendjérõl szóló 2003. évi XCII. törvény (a továbbiakban: Art.) a következõ 17/A. §-sal egészül ki:
Paragraph Index: 1670

(2) Ha az adózó a köztartozásmentes adózói adatbázisba történõ felvételhez elõírt valamely feltételnek nem felel meg, az állami adóhatóság az adózót 5 napos határidõ tûzésével hiánypótlásra hívja fel, a határidõ eredménytelen leteltét követõen a kérelmet elutasító határozatot hoz. A hiánypótlásban, illetõleg az elsõfokú határozatban fel kell tüntetni azt is, hogy az adózó mely feltételeknek – ideértve a tartozások összegszerûségét is – nem felelt meg. Amennyiben az adózó a kitûzött határidõn belül a hiánypótlási felhívásban megjelölt feltételeknek eleget tesz, az adóhatóság az adózót a feltételek teljesítésének hónapját követõ hónap 10. napjáig a köztartozásmentes adózói adatbázisba felveszi.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes